DOKUMENTACIJA O NABAVI

UVOĐENJE 3D BIM SUSTAVA

Zagreb, ožujak 2020. godine

**Sadržaj**

[**1.** **OPĆI PODACI** 1](#_Toc34323047)

[**2.** **GOSPODARSKI SUBJEKTI S KOJIMA JE NARUČITELJ U SUKOBU INTERESA** 2](#_Toc34323048)

[**3.** **VRSTA POSTUPKA NABAVE** 2](#_Toc34323049)

[**4.** **PROCIJENJENA VRIJEDNOST NABAVE** 2](#_Toc34323050)

[**5.** **TRAJANJE UGOVORA** 2](#_Toc34323051)

[**6.** **MOGUĆNOST IZMJENE UGOVORA** 2](#_Toc34323052)

[**7.** **OPIS PREDMETA NABAVE/TEHNIČKE SPECIFIKACIJE** 3](#_Toc34323053)

[**8.** **SPOSOBNOST ZA OBAVLJANJE PROFESIONALNE DJELATNOSTI** 3](#_Toc34323054)

[**9.** **ROK I MJESTO IZVRŠENJA PREDMETA NABAVE** 4](#_Toc34323055)

[**10.** **ROK I ADRESA DOSTAVE PONUDE** 4](#_Toc34323056)

[**11.** **SADRŽAJ I NAČIN IZRADE PONUDE** 4](#_Toc34323057)

[**14.** **TROŠAK PONUDE I PREUZIMANJE DOKUMENTACIJE O NABAVI** 6](#_Toc34323058)

[**15.** **KRITERIJ ZA ODABIR PONUDE** 6](#_Toc34323059)

[**16.** **POSTUPAK PREGLEDA I OCJENE** 8](#_Toc34323060)

[**17.** **NAČIN DOSTAVE ODLUKE O ODABIRU ILI PONIŠTENJU NADMETANJA** 8](#_Toc34323061)

**Prilog 1 - Ponudbeni list Grupa 1**

**Prilog 2 - Ponudbeni list Grupa 2**

**Prilog 3 - Troškovnik Grupa 1**

**Prilog 4 - Troškovnik Grupa 2**

**Prilog 5 - Izjava o jamstvenom roku**

**Prilog 6 - Izjava o mogućnosti rada u mirovanju**

**Prilog 7 - Zapisnik o pregledu ponuda Grupa 1**

**Prilog 8 - Zapisnik o pregledu ponuda Grupa 2**

**NAZIV PROJEKTA: Poboljšanje konkurentnosti i učinkovitosti uvođenjem ERP i BIM sustava**

**NAZIV NABAVE: Uvođenje 3D BIM sustava**

**DATUM OBJAVE: 8.3.2020. godine**

**MJESTO OBJAVE: internetska stranica www.strukturnifondovi.hr**

**POZIV NA DOSTAVU PONUDA**

# **OPĆI PODACI**

* 1. Naziv naručitelja: SKROZ d.o.o. za projektiranje, građenje i nadzor
  2. OIB: 14284000199
  3. Adresa: Braće Domany 6, 10 000 Zagreb
  4. Broj telefona: +385 1 581 05 85
  5. e-mail: skroz@skroz.org
  6. Kontakt osoba: Marin Jelčić

# **GOSPODARSKI SUBJEKTI S KOJIMA JE NARUČITELJ U SUKOBU INTERESA**

* 1. DRVOING d.o.o. za proizvodnju, trgovinu i usluge
  2. OBLAK BIMa, obrt za savjetovanje

# **VRSTA POSTUPKA NABAVE**

* Postupak nabave s obveznom objavom u skladu s Pravilima o provedbi postupka nabave za neobveznike zakona o javnoj nabavi.

# **PROCIJENJENA VRIJEDNOST NABAVE**

* Ukupna procijenjena vrijednost nabave je 201.780,00 kuna bez PDV-a.
* Procijenjena vrijednost nabave po grupama:
  + Grupa 1: 174.580,00 kuna bez PDV-a;
  + Grupa 2: 27.200,00 kuna bez PDV-a.

# **TRAJANJE UGOVORA**

* Planirano trajanje Ugovora Grupa 1 je 5 mjeseci.
* Planirano trajanje Ugovora Grupa 2 je 2 mjeseca.

# **MOGUĆNOST IZMJENE UGOVORA**

* Izmjena ugovora je moguća samo u slučaju nastanka okolnosti koje Naručitelj nije mogao predvidjeti prilikom zaključenja ugovora i to samo u odnosu na opis poslova koji je predmet ugovora. Izmjene ugovora sukladno tome mogu uključivati samo manje izmjene u opisu, a kako bi se izvršilo usklađenje s novonastalim okolnostima provedbe ugovora. Trajanje provedbe ugovora, ugovorena cijena, kao i cjelokupna priroda samog ugovora, ne mogu biti predmet izmjena. Izmjene ugovora moguće su isključivo uz predočenje razloga potrebe za izmjenom te uz izričitu pisanu suglasnost Naručitelja.

# **OPIS PREDMETA NABAVE/TEHNIČKE SPECIFIKACIJE**

* Predmet nabave je Uvođenje 3D BIM sustava s ciljem unapređenja izrade projektne dokumentacije kojom će biti optimiziran i unaprijeđen proces projektiranja i prodaje. Nabava će se provoditi u dvije grupe, sukladno opisu i količinama navedenim u zasebnom troškovniku za svaku grupu.
* Predmet nabave je podijeljen na sljedeće grupe predmeta nabave:
  + Grupa 1 - Nabava BIM računalne aplikacije i edukacija:
    - Kupnja BIM računalne aplikacije - 7 licenci za 7 radnih jedinica za arhitektonsko projektiranje i izradu projektne dokumentacije;
    - Usluga edukacije korisnika aplikacije - edukaciju zaposlenika potrebno je provoditi simultano s uvođenjem BIM tehnologije u poslovne procese, čime će zaposlenici biti osposobljeni za korištenje nabavljene aplikacije.
  + Grupa 2 - Nabava 3D printera i VR naočala:
    - 3D printer - 3D printer je potreban za izradu trodimenzionalnih modela iz virtualnog BIM modela;
    - VR komplet - VR komplet je potreban za napredno iskorištavanje prezentacijskih mogućnosti BIM tehnologije te unapređenje procesa prodaje i projektiranja.
* Detaljan opis predmeta nabave nalazi se u Troškovnicima za svaku grupu. Troškovnici po grupama predmeta nabave preuzimaju se na obrascu u zasebnom Excel formatu zajedno s dokumentacijom.
* Ponuditelj može podnijeti ponudu za jednu ili sve grupe predmeta nabave.
* U ponudi unutar grupe moraju biti ponuđene sve stavke na način kako je to definirano troškovnikom za svaku grupu predmeta nabave.

# **SPOSOBNOST ZA OBAVLJANJE PROFESIONALNE DJELATNOSTI**

* Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.
* U svrhu dokazivanja sposobnosti za obavljanje profesionalne djelatnosti, ponuditelj u sklopu ponude mora dostaviti izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana (prihvatljivi su ispisi sa službenih internetskih stranica odgovarajućeg registra ili preslika izvatka).

# **ROK I MJESTO IZVRŠENJA PREDMETA NABAVE**

* Rok za izvršenje Ugovora za Grupu 1 je 5 mjeseci od sklapanja Ugovora.
* Rok za izvršenje Ugovora za Grupu 2 je 2 mjeseca od sklapanja Ugovora.
* Mjesto izvršenja Ugovora za Grupu 1 i 2 je u poslovnom prostoru Naručitelja na adresi Ulica grada Vukovara 224, ulaz 4, 10 000 Zagreb.

# **ROK I ADRESA DOSTAVE PONUDE**

* Rok za dostavu ponude je 17.3.2020. godine.
* U slučaju promjene dokumentacije produljenje roka za dostavu ponude bit će 8 dana.
* Adresa za dostavu ponude je Ulica grada Vukovara 224, ulaz 4, 10. kat, 10 000 Zagreb.
* Ponuda sa svim prilozima dostavlja se u papirnatom obliku.
* Na prednjoj strani omotnice potrebno je navesti:

SKROZ d.o.o. za projektiranje, građenje i nadzor

Ulica grada Vukovara 224, ulaz 4, 10. kat

10 000 Zagreb

NABAVA: UVOĐENJE 3D BIM SUSTAVA

Dio ponude koji se dostavlja odvojeno za Grupu \_\_\_\_\_\_\_

* Na poleđini ili u gornjem lijevom kutu omotnice potrebno je navesti naziv i adresu ponuditelja.

# **SADRŽAJ I NAČIN IZRADE PONUDE**

* Ponuda je izjava volje ponuditelja u pisanom obliku da će isporučiti robu, pružiti usluge ili izvesti radove u skladu s uvjetima i zahtjevima iz dokumentacije o nabavi.
* Pri izradi ponude ponuditelj se mora pridržavati zahtjeva i uvjeta iz ove dokumentacije o nabavi i svih njenih priloga, te ne smije mijenjati ni nadopunjavati tekst dokumentacije.
* Za svaku grupu ponuda se podnosi zasebno.
* Ponuda mora sadržavati najmanje:

1. za Grupu 1:
   1. Prilog 1 - Ponudbeni list Grupa 1;
   2. Prilog 3 - Troškovnik Grupa 1;
   3. izvadak iz odgovarajućeg registra.
2. za Grupu 2:
   1. Prilog 2 - Ponudbeni list Grupa 2;
   2. Prilog 4 - Troškovnik Grupa 2;
   3. Prilog 5 - Izjava o jamstvenom roku;
   4. izvadak iz odgovarajućeg registra.

* Ponuda se izrađuje na hrvatskom jeziku i latiničnom pismu. Sva dokumentacija koja se prilaže uz ponudu mora biti na hrvatskom jeziku. Iznimno pojedini dijelovi ponude (isključivo pojedine riječi ili sintagme) mogu biti i na engleskom jeziku, i to samo za pojmovlje za koje ne postoji odgovarajuće ili uvriježeno stručno pojmovlje na hrvatskom jeziku, a koje se u stručnom sektorskom jeziku rabi kao takvo i samorazumljivo je na engleskom jeziku. Svi dokumenti koji nisu napisani hrvatskim jezikom moraju biti prevedeni na hrvatski jezik.
* U roku za dostavu ponude ponuditelj može izmijeniti svoju ponudu ili od nje odustati.
* Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude.
* Rok valjanosti ponude je 1 mjesec od isteka roka za dostavu ponuda.

1. **NAČIN ODREĐIVANJA CIJENE PONUDE**

* Cijena ponude je nepromjenjiva za cijelo vrijeme trajanja Ugovora.
* Ponuditelj nudi cijene predmeta nabave putem troškovnika (Prilog 3 i/ili Prilog 4). Ponuditelj popunjava samo polja u stupcu „Cijena stavke“ te je dužan ponuditi cijene po svim stavkama troškovnika unutar grupe ili grupa za koje daje ponudu. Nije prihvatljivo precrtavanje ili korigiranje stavke u Troškovniku. Iz priloženih troškovnika je vidljiva i tehnička specifikacija predmeta nabave.
* U cijenu ponude bez poreza na dodanu vrijednost moraju biti uračunati svi troškovi i popusti.
* Cijena ponude piše se brojkama u apsolutnom iznosu i izražava se u kunama.

1. **ROK, NAČIN I UVJETI PLAĆANJA**

* Naručitelj će izvršitelju plaćati usluge prema dostavljenim računima za stvarno izvršene usluge ili isporučenu robu u roku 30 dana od dana primitka računa.
* Način plaćanja je:
  + doznakom na žiro račun ponuditelja.
* Predujam je isključen, kao i traženje instrumenata osiguranja plaćanja.

# **TROŠAK PONUDE I PREUZIMANJE DOKUMENTACIJE O NABAVI**

* Trošak pripreme i podnošenja ponude u cijelosti snosi ponuditelj.
* Dokumentacija o nabavi sa svim prilozima može se besplatno preuzeti u elektroničkom obliku na internetskoj stranici [www.strukturnifondovi.hr](http://www.strukturnifondovi.hr).

# **KRITERIJ ZA ODABIR PONUDE**

* Grupa 1:
  + Kriterij za odabir ponude u Grupi 1 je najniža cijena.
  + Ponuda koja zadovoljava sve uvjete iz ovog poziva za dostavu ponuda i ima najnižu cijenu smatra se najpovoljnijom ponudom.
  + Ako su dvije ili više valjanih ponuda jednako rangirane prema kriteriju za odabir ponude koji je najniža cijena, Naručitelj će kao najpovoljniju ponudu odabrati ponudu koja je zaprimljena ranije.
* Grupa 2:
  + Kriterij za odabir ponude u Grupi 2 je ekonomski najpovoljnija ponuda.
  + Ponuda koja zadovoljava sve uvjete iz Poziva za dostavu ponuda i ima najveći broj bodova smatra se najpovoljnijom ponudom.
  + Ako su dvije ili više valjanih ponuda jednako rangirane prema kriteriju za odabir ponude koji je ekonomski najpovoljnija ponuda, Naručitelj će kao najpovoljniju ponudu odabrati ponudu koja ima nižu cijenu.
  + Kriterij kojim će Naručitelj izvršiti odabir ponude je ekonomski najpovoljnija ponuda na temelju cijene, jamstvenog roka i ekološki kriterij. Ponuda koja zadovoljava sve uvjete iz Poziva na dostavu ponuda i ima najveći broj bodova smatra se najpovoljnijom ponudom.
  + Naručitelj određuje relativni značaj koji se dodjeljuje svakom pojedinom kriteriju koji je odabran u svrhu određivanja najpovoljnije ponude kako slijedi:

**1. Cijena (financijski kriterij ''C'') – 80 bodova**

Maksimalan broj bodova koji gospodarski subjekt može ostvariti prema ovom kriteriju je 80 bodova. Ponuda koja zadovoljava sve uvjete iz Poziva na dostavu ponuda te ima najnižu cijenu, dobit će maksimalan broj bodova. Bodovna vrijednost ostalih valjanih ponuda izračunava se prema sljedećoj formuli:

*C = NC/CP \* 80*

*pri čemu je:*

*C = broj bodova ponude koja se ocjenjuje (zaokružen na dvije decimale)*

*NC = iznos ponude koja ima najnižu cijenu*

*CP = iznos ponude koja se ocjenjuje*

**2. Trajanje jamstvenog roka za otklanjanje nedostataka u jamstvenom roku (kvalitativni kriterij ''K1'') – 10 bodova**

Maksimalan broj bodova koji gospodarski subjekt može ostvariti prema ovom kriteriju je 10 bodova. Gospodarski subjekti u ponudi Prilog 5 - Izjava o jamstvenom roku određuju duljinu jamstvenog roka za otklanjanje nedostataka u jamstvenom roku. Duljina roka na koji se ponuditelj obvezuje dostaviti jamstvo za otklanjanje nedostataka u jamstvenom roku mora biti minimalno na rok od 12 mjeseci. Ponuditelj je obavezan za obje stavke troškovnika ponuditi jedinstveni jamstveni rok. Maksimalni rok koji se uzima u obzir nije određen. Ponuda s najdužim jamstvenim rokom za otklanjanje nedostataka ostvaruje najveći broj bodova (10), a ostale se ponude ocjenjuju prema sljedećoj formuli:*K1 = JRn/JRmax\*10*

*pri čemu je:*

*K1 ‐ broj bodova ponude koja se ocjenjuje (zaokružen na dvije decimale)*

*JRmax ‐ ponuđeni broj mjeseci u ponudi s najdužim jamstvenim rokom za otklanjanje nedostataka u jamstvenom roku*

*JRn - ponuđeni broj mjeseci trajanja jamstva za otklanjanje nedostataka u jamstvenom roku u ponudi koja se ocjenjuje*

**3. Energetska učinkovitost opreme (kvalitativni kriterij ''K2'') – 10 bodova**

Maksimalan broj bodova koji gospodarski subjekt može ostvariti prema ovom kriteriju je 10 bodova. Ponuditelj koji ponudi za jednu od stavki troškovnika mogućnost rada u mirovanju u vidu „*standby mode“*-a, s ciljem manjeg korištenja električne energije kada je oprema izvan upotrebe, ostvarit će 10 bodova. Ponuditelj u svojoj ponudi mora jasno naznačiti izjavom (Prilog 6 - Izjava o mogućnosti rada u mirovanju) koja se prilaže ponudi koja oprema ima mogućnost rada u „*standby mode“*-u kako bi ostvario bodove prema ovom kriteriju.

**Način izračuna bodova ponude:**

Ukupan broj bodova ponude (P) sastoji se od zbroja bodova za financijski kriterij (C) i kvalitativnih kriterija (K1 i K2):

P = C + K1 + K2

Ekonomski najpovoljnija ponuda je ponuda s najvećim brojem bodova.

# **POSTUPAK PREGLEDA I OCJENE**

* Nakon otvaranja ponuda naručitelj pregledava i ocjenjuje ponude na temelju uvjeta i zahtjeva iz dokumentacije o nabavi te o tome sastavlja zapisnik.
* Naručitelj provodi pregled i ocjenu ponuda te provjerava:

1. sadržaj podnesenih ponuda;
2. uspoređuje ih s tehničkim specifikacijama i opisom poslova predmeta nabave;
3. provjerava jesu li ispunjeni svi uvjeti nadmetanja;
4. provjerava računsku ispravnost ponude;
5. ocjenjuje ponudu sukladno kriterijima odabira.

# **NAČIN DOSTAVE ODLUKE O ODABIRU ILI PONIŠTENJU NADMETANJA**

* Naručitelj će na osnovi rezultata pregleda i ocjene ponuda te kriterija za odabir ponude donijeti odluku o odabiru/poništenju u roku od 30 dana od dana isteka roka za dostavu ponuda.
* Odluku o odabiru ili odluku o poništenju postupka nabave s preslikom zapisnika o pregledu i ocjeni ponuda naručitelj će bez odgode dostaviti svakom ponuditelju za grupu u kojoj se nadmetao na dokaziv način, odnosno dostavom na kontakt e-mail adresu i adresu pošte koju je naveo u Ponudbenom listu.